નાણામંત્રી સૌરભ પટેલે જણાવ્યું હતું કે, સ્વાસ્થ્ય સેવા ક્ષેત્રે વિકાસની ઉજ્જવળ તકોને ધ્યાનમાં લઈને ગુજરાત સરકારના આરોગ્ય અને પરિવાર કલ્યાણ વિભાગે ગાંધીનગરમાં મહાત્મા મંદિર ખાતે યોજાનારી વાઇબ્રન્ટ ગુજરાત સમીટ ૨૦૧૫ દરમિયાન ૧૨મી જાન્યુઆરીના રોજ હેલ્થ ફોર ઓલઃ લિવર્જિંગ ટેકનોલોજી, ઇનોવેશન્સ એન્ડ ઇનેબ્લર્સ વિષય ઉપર બિઝનેસ સેમીનારનું આયોજન કરશે. આ સેમિનારમાં દેશભરના 100૦થી વધુ સ્વાસ્થ્યસેવા ક્ષેત્રના પ્રોફેશનલ્સ ભાગ લેશે. આનો હેતુ સ્વાસ્થ્ય ક્ષેત્રની વર્તમાન પરિસ્થિતિ ઉપર ચર્ચા કરવાનો છે. વિશ્વ આરોગ્ય સંસ્થા, યુનાઈટેડ નેશન્સ ઈન્ટરનેશનલ ચિલ્ડ્રન્સ ઈમરજન્સી ફંડ (યુનીસેફ) જ્હોન હોપકીન્સ યુનિવર્સિટી (બ્લૂમબર્ગ સ્કુલ ઓફ પબ્લિક હેલ્થ) અને ઈન્ડિયન ઈન્સ્ટિસ્યુટ ઓફ ટેકનોલોજી ખડગપુર (આઈઆઈટી-ખડગપુર) વગેરે સંસ્થાઓ આ કાર્યક્રમમાં ભાગ લેશે. ડબલ્યુએચઓના ભારત ખાતેના પ્રતિનિધિ ડો. નાટા મિનાડે, યુનિસેફના કન્ટ્રી હેડ શ્રી લુઇસ જ્યોર્જ આર્સેનોટ, ડિપાર્ટમેન્ટ ઓફ ઇન્ટરનેશનલ હેલ્થના આસિસ્ટન્ટ પ્રોફેસર એલિન લાબ્રિક, આઇઆઇટી ખડગપુરના એમએસટીના વડા પ્રોફેસર પ્રણવ દત્તા અને ઝાયડસ કેડિલાના શ્રી પંકજ આર. પટેલ સહિતના અગ્રણીઓ વિચાર વિમર્શ કરશે.